Oda lengvai sugeria ir išskiria drėgmę. Patalpoje, kurioje vyrauja itin sausas oras, ji gali pradėti džiūti, trauktis, trūkinėti ir greičiau nusidėvėti. Todėl svarbu pasirūpinti, kad aplinkoje, kurioje laikomi odiniai baldai, būtų palaikoma normali oro drėgmė, t. y. maždaug 60–70 %. Dėl tos pačios priežasties baldų nepatariama statyti arti radiatorių ar kitų šilumos šaltinių. Tarp jų turėtų būti išlaikomas bent 30–40 cm atstumas.